./data/phi0474/phi043/phi0474.phi043.perseus-lat1.xml
Istos, inquit, volo   Videsne igitur minus quadringentorum annorum esse hanc urbem, ut sine regibus sit?  Vero minus   Quid ergo? haec quadringentorum annorum aetas ut urbis et civitatis num valde longa est?  Ista vero, inquit, adulta vix   Ergo his annis quadringentis Romae rex erat?  Et superbus quidem   Quid supra?  Iustissimus, et deinceps retro usque ad Romulum, qui ab hoc tempore anno sescentesimo rex erat   Ergo ne iste quidem pervetus?  Minime ac prope senescente iam Graecia   Cedo, num, Scipio, barbarorum Romulus rex fuit?  Si, ut Graeci dicunt omnis aut Graios esse aut barbaros, vereor, ne barbarorum rex fuerit; sin id nomen moribus dandum est, non linguis, non Graecos  minus barbaros quam Romanos puto  Et Scipio: Atqui ad hoc, de quo agitur, non quaerimus gentem, ingenia quaerimus  Si enim et prudentes homines et non veteres reges habere voluerunt, utor neque perantiquis neque inhumanis ac feris testibus